
Pārvaldības pasākumu katalogs Spānijas kailgliemeža izplatības ierobežošanai un iznīcināšanai, kā arī cietušo ekosistēmu atjaunošanai

	Nr.
p. k.
	Pārvaldības
pasākuma veids
	Pārvaldības pasākums
	Īstenošanas laiks
	Apraksts

	A. Spānijas kailgliemeža (turpmāk – gliemezis) tiešās iznīcināšanas pārvaldības pasākumi un metodes

	1.1.
	Manuāli/
mehāniski
	Nolasīšana ar rokām un iznīcināšana
	Agri no rīta, vakarā vai
pēc lietus
	Gliemežus savāc, ievieto slēgtā traukā, aplej ar verdošu ūdeni, sasaldē (t. sk. likvidē)

	1.2.
	Manuāli/
mehāniski
	Mehāniska sadalīšana
	Veģetācijas periods līdz 10. jūlijam
	Gliemežus sagriež, sasmalcina vai mehāniski sadala, pašus gliemežus nevācot

	1.3.
	Manuāli/ mehāniski
	Gliemežu paslēptuvju izmantošana to iznīcināšanai
	Visu veģetācijas periodu*
	Regulāri pārbauda dēļus, kastes vai citus priekšmetus mitrās vai ēnainās vietās (t. sk. gliemežus savāc un likvidē)

	1.4.
	Manuāli/
mehāniski
	Pievilinātājvielu
izmantošana/
slīcināšanas slazdu izmantošana
	Visu veģetācijas
periodu
	Izmanto raudzētus dzērienus, mājdzīvnieku barību vai citu ēsmu, izvieto mitrās vietās gliemežu pievilināšanai (t. sk. gliemežus savāc un likvidē)




	B. Preventīvie pārvaldības pasākumi un metodes

	1.5.
	Mehāniski
	Aizsargzonu veidošana
	Visu veģetācijas periodu
	Apkārt teritorijai vai pašā teritorijā izveido aizsargzonas (piemēram, smilts, grants, rušināta augsnes josla) novērošanai

	1.6.
	Mehāniski
	Aizsargšķēršļu veidošana
	Visu veģetācijas
periodu
	Izveido aizsargšķēršļus (piemēram, metāla apmales, sietus, elektriskos ganus) starp dārzu un invadēto teritoriju vai īpašuma robežām

	1.7.
	Kombinēti
	Teritorijas kopšana
	Visu veģetācijas periodu
	Pļauj bieži teritoriju (vairākas reizes sezonā), veic dziļo augsnes apstrādi, ierobežo nezāles, audzē tādus augus, zem kuriem gliemeži nevar paslēpties, it īpaši invadētajām teritorijām piegulošajās joslās

	C. Citas metodes 

	1.8.
	Bioloģiski
	Mājputnu izmantošana
	Visu veģetācijas periodu
	Izmanto vistas, muskuspīles, Indijas skrējējpīles gliemežu skaita samazināšanai

	1.9.
	Ķīmiski
	Limacīdu izmantošana
	Atbilstoši
marķējumam un invāzijas intensitātei
	Izmanto Latvijā reģistrētos ķīmiskos līdzekļus (piemēram, "Ferramol", "Ferramol Limacide", "Ferronite Slug Granules", "Ironmax Pro", "Substral Limex", " Vitrol GB"), ievērojot drošības prasības –noteikto lietošanas biežumu un ierobežojumus izmantošanai ūdenstilpju tuvumā

	D. Likvidēšana

	1.10.
	Manuāli/
mehāniski
	Aprakšana/
kompostēšana
	Visu veģetācijas periodu
	Gliemežus pēc nolasīšanas uzglabā slēgtā traukā (trauks var būt pildīts ar ūdeni, tajā nav pievienotas ķīmiskas vielas), līdz tie ir nobeigušies. Biomasu aprok zemē vismaz 25 cm dziļumā

	1.11.
	Manuāli
	Nodošana dzīvnieku līķu kremēšanai
	Visu veģetācijas
periodu
	Beigtos gliemežus bez citu atkritumu piejaukuma nodod dzīvnieku līķu kremēšanai





	E. Organizatoriskie pasākumi

	1.12.
	Plānošana
	Invāzijas kontrole
	Visu gadu
	Apzina teritorijas, kurās nav konstatēta gliemežu invāzija, zonē teritorijas un nosaka prioritāras teritorijas

	1.13.
	Plānošana
	Invāzijas kontrole
	Visu gadu
	Nosaka prioritātes un plāno preventīvus pasākumus, kā nepieļaut gliemežu invāziju un kā invadētajā teritorijā novērst gliemežu invāziju

	1.14.
	Monitorings
	Invāzijas kontrole
	Visu veģetācijas
periodu
	Veic izlases monitoringu gliemežu invāzijas kontrolei un nepieciešamo pasākumu plānošanai


	1.15.
	Izglītošana
	Invāzijas kontrole
	Visu gadu
	Informē darbiniekus par plānotajiem darbiem invadētajās teritorijās un šo darbu specifiku

	1.16.
	Plānošana
	Invāzijas kontrole
	Visu gadu
	Paaugstina pļaušanas intensitāti invadētajās teritorijās un tām piegulošajās joslās, lai samazinātu gliemežu invāziju

	1.17.
	Plānošana
	Invāzijas kontrole
	Visu gadu
	Teritoriju labiekārtošanas darbos izmanto risinājumus, kas nepieļauj vai neveicina gliemežu invāziju (piemēram, publiskajās teritorijās nenovieto atkritumu tvertnes tieši uz zemes, izmanto tādas atkritumu tvertnes, kurām ir pacēlums virs zemes)

	1.18.
	Atbalsts
	Invāzijas kontrole
	Visu veģetācijas periodu
	Veic invadēto teritoriju un īstenoto pasākumu monitoringu un, ja nepieciešams, sniedz atbalstu gliemežu invāzijas ierobežošanai un tādu teritoriju paplašināšanai, kurās gliemeži nav sastopami 

	1.19.
	Piespiedu pasākumi
	Invāzijas mazināšana
	Visu veģetācijas
periodu
	Ja zemes īpašnieks, lietotājs vai tiesiskais valdītājs neierobežo gliemežu izplatību, attiecīgajā teritorijā iespējams organizēt un koordinēt gliemežu iznīcināšanas un ierobežošanas pasākumus




	F. Publiskie pasākumi

	1.20.
	Invāzijas mazināšana
	Publisko teritoriju sakārtošana un gliemežu iznīcināšana
	Visu veģetācijas periodu – visefektīvāk agri no rīta, vakarā vai pēc lietus
	Plāno un organizē talkas gliemežu iznīcināšanai publiskajās teritorijās 

	G. Informēšana un izglītošana

	1.21.
	Pasākumi sabiedrībai un zemes īpašniekiem
	Semināri, informatīvi materiāli
	Visu gadu
	Sagatavo informatīvus un izglītojošus materiālus un izplata publiskās vietās, pašvaldībās

	1.22.
	Pasākumi
sabiedrībai un zemes īpašniekiem
	Semināri, informatīvi
materiāli
	Visu gadu
	Informē sabiedrību par nepieciešamību iznīcināt gliemežus

	H. Cietušo ekosistēmu atjaunošana

	1.23.
	Bioloģiski
	Ekosistēmu pasīva atjaunošana vai aktīva atjaunošana
	Visu veģetācijas periodu
	Teritorijās, kuras gliemežu invāzija skārusi mazāk, veģetācija var atjaunoties dabiski (pasīvā atjaunošanās). Teritorijās, kuras gliemežu invāzija skārusi vairāk, nepieciešama aktīva veģetācijas atjaunošana, atkārtoti stādot vai sējot vēlamās augu sugas



Piezīme.
* Viss veģetācijas periods – laikposms gadā, kad augi klimatisko apstākļu ietekmē (temperatūra, gaismas daudzums, mitrums) aktīvi aug un attīstās (parasti, sākot no tās pavasara dienas, kad augi sāk augt, līdz tai rudens dienai, kad augšana apstājas).

